Rakkerfilm

Rakkerfilm AS er et norsk firma som produserer videoer som legges ut på videodelingsnettstedet YouTube. Selskapet er det største innenfor produksjon av norskspråklige spillrelaterte videoer. Selskapet ble stiftet i 2013 av Dennis Vareide, Ruben Vareide og Preben Fjell og en ansatt; Sondre Mogård. I dag er Ruben Vareide daglig leder med Sondre Mogård som ansatt og styreleder. Tidligere ansatte er Dennis Vareide og Preben Fjell. Deres mest kjente kanal «PrebzOgDennis» blir ikke brukt lenger. Deres nye kanal heter «Ruben og Sondre».

Ledelse 
Rakkerfilm ble dannet i 2013 av Dennis Vareide, Ruben Vareide og Preben Fjell som en utvidelse av deres felles kanal «PrebzOgDennis».

Dennis Vareide var daglig leder og en av grunnleggerne av Rakkerfilm. Etter at Dennis ga seg tok Ruben Vareide over som daglig leder. Dennis startet kanalen «Vareide» for seg selv i 2008, og produserte i 2010 en trailer for spillet Minecraft, som senere ble den offisielle traileren for spillet. I tillegg til å ha vært produsent for alle Rakkerfilms kanaler er Vareide også medeier i firmaet Hive Network LTD. Vareide møtte Fjell da de gikk på film- og fotolinja ved Jeløy Folkehøyskole i Moss.

Dennis Vareide (født 25. april 1990) var produsent og klipper i Rakkerfilm. Sammen med Preben Fjell (født 4. oktober 1990) startet han kanalen «Prebz og Dennis» i oktober 2012. Fjell drev sin egen YouTube-kanal «PrebzPlays» fram til oppstarten av PrebzogDennis. Vareide drev kanalene «Vareide» og «VareidePlays» frem til han begynte å satse på PrebzOgDennis.

Kanaler

PrebzOgDennis 
«PrebzOgDennis» var Rakkerfilms største kanal, og den første kanalen Vareide og Fjell lagde sammen i 2012. Den var Rakkerfilms største norskspråklige kanal, og også Norges største norskspråklige kanal i antall abonnenter. Videoene på kanalen er spillrelatert, og inneholder flere serier. Spillene som er representert omfatter blant annet Minecraft og Grand Theft Auto. Kanalens mest populære serie er «Lørdagskos», der Dennis Vareide og Preben Fjell utfører utfordinger fra publikum og svarer på spørsmål. Kanalen vant tittelen Årets YouTuber(e) under YouTube-kåringen Gullsnutten i februar 2015.

Videoen «Prebz mot Dennis Rap Battle runde 2» vant prisen Årets snutt under samme utdeling. Kanalen var også nominert til prisene Årets morsomste kanal, Årets livsstilskanal og Årets spillkanal. Videoen «Prebz og Dennis - Veien til  » var nominert i kategorien Årets snutt. Kanalen har enn 250 179 abonnenter og 195 295 000 avspillinger (mars 2019), noe som er mer enn de større norske mediehusene på nett. Kanalen hadde 251,185 abonnenter på dagen den siste videoen ble lastet opp.

I januar 2018, gjorde flere aviser det kjent at PrebzOgDennis legger ned YouTube-kanalen. Dette var noe som først kom frem i boken Kongen av gutterommet, en biografi skrevet av Dennis Vareide og Webjørn S. Espeland. Det kom også senere en video av PrebzOgDennis selv, som bekreftet dette. De streker godt under at de fortsatt er gode venner, og at de vil avslutte når de er på topp. Kanalen ble offisielt lagt ned i mars 2018. Senere har de fire youtuberne gått hver sine veier innenfor bransjen. Ruben Vareide og Sondre Mogård produserer fortsatt innhold til kanalen "Rakkerstreker".

Rakkerstreker 
Rakkerstreker er en kanal som ble opprettet for å være en ren gaming-kanal. Den ble satt igang tidlig 2017 og hadde  abonnenter i januar 2018. Etter at det ble kjent at Dennis Vareide og Preben Fjell sluttet, tok Ruben Vareide og Sondre Mogård over denne kanalen. Kanalen har mer enn 67 900 abonnenter og 19 425 000 avspillinger (mai 2019).

Prebz og Dennis mot kreft 
I november 2013 hadde Rakkerfilm sammen med Joachim Haraldsen og Håvard Mathisen en tolv timer lang direktesending på nettstedet TwitchTV hvor de samlet inn penger til Kreftforeningen. Det er anslått at over 20 000 var innom sendingen der de hadde som mål å samle inn 30 000 kroner. Målet ble slått etter få timer, og da sendingen var over hadde over 71 000 kroner kommet inn.

Den 29. november 2014  sendte Rakkerfilm direkte fra kl. 10 til 22. Denne gangen var det bare Rakkerfilms ansatte som var en del av sendingen. Målet for innsamlingen, også dette året til Kreftforeningen, var å samle inn 100 000 - 150 000 kroner. Dette målet ble oppfylt under sendingens første timer, og bare minutter før sendingen ble avsluttet tvitret Kreftforeningen at 300 000 kroner hadde kommet inn på konto, til tross for at nettsidene deres gikk ned på grunn av den store pågangen. Under sendingen hadde de opp til 5300 seere samtidig, noe som slo VGs nye TV-satsing VGTV.

Direktesendingen for 2015 gikk til samme formål, og ble sendt fra 18. desember til 20. desember. Den ble altså utvidet til 48 timer, og var med kun de faste personene i Rakkerfilm og Håvard «Alacho» Nordlie Mathisen som gjestet sendingen natt til 20. desember. Målet var å samle inn det samme som året før, 300 000 kroner. Da sendingen var ferdig var innsamlet sum på over én million kroner, fordelt på knapt  donasjoner. På det meste var det rundt 8000 som så på sendingen. Det oppsto en feil i betalingssystemet til Kreftforeningen som folk utnyttet for å donere tilsynelatende enorme summer. Etter kort tid var den totale summen oppe i over 789 milliarder kroner. Feilen ble raskt fikset og de falske donasjonene ble slettet.

I 2016 ble innsamlingsaksjonen avholdt fra 5. desember til 10. desember ved å ha direktesendinger om ettermiddagen hverdagene, så tolv timer sammenhengende lørdag. Det ble samlet inn rett over  kroner fordelt på litt under 1800 donasjoner. Det var flere gjester innom under sendingene gjennom hele uka.

Referanser

Eksterne lenker 
 
 Offisiell nettbutikk

Etableringer i 2013
Youtubere fra Norge
Norske medieselskaper
Underholdning